ระเบียบกระทรวงมหาดไทยระเบียบกระทรวงมหาดไทยว่าด้วย การบริหารและการควบคุมการใช้จ่ายเงินของกองทุนเพื่อช่วยเหลือคนหางานไปทำงานในต่างประเทศพ.ศ.๒๕๓๐[๑] โดยที่มาตรา ๕๒แห่งพระราชบัญญัติการจัดหางานและคุ้มครองคนหางาน พ.ศ.๒๕๒๘บัญญัติให้การบริหารและการควบคุมการใช้จ่ายเงินกองทุนเพื่อช่วยเหลือคนหางานไปทำงานในต่างประเทศเป็นไปตามระเบียบที่รัฐมนตรีกำหนด โดยความเห็นชอบของรัฐมนตรีว่าการกระทรวงการคลังอาศัยอำนาจตามความในมาตรา ๕ แห่งพระราชบัญญัติดังกล่าวรัฐมนตรีว่าการกระทรวงมหาดไทยโดยความเห็นชอบของรัฐมนตรีว่าการกระทรวงการคลังจึงวางระเบียบไว้ ดังต่อไปนี้ข้อ ๑ ระเบียบนี้ เรียกว่า ระเบียบกระทรวงมหาดไทยว่าด้วยการบริหารและการควบคุมการใช้จ่ายเงินของกองทุนเพื่อช่วยเหลือคนหางานไปทำงานในต่างประเทศพ.ศ.๒๕๓๐ข้อ ๒ ระเบียบนี้ให้ใช้บังคับตั้งแต่วันที่๒ มีนาคม พ.ศ.๒๕๓๐ เป็นต้นไปข้อ ๓ ในระเบียบนี้กองทุน หมายความว่า กองทุนเพื่อช่วยเหลือคนหางานไปทำงานในต่างประเทศอธิบดี หมายความว่า อธิบดีกรมแรงงานส่วนราชการ หมายความว่า สถานเอกอัครราชทูต สถานกงสุล และสำนักงานคณะทูตถาวรข้อ ๔ การปฏิบัติอื่นใดที่มิได้กำหนดไว้ในระเบียบนี้ให้นำระเบียบว่าด้วยการเก็บรักษาเงิน และการนำเงินส่งคลังของส่วนราชการมาใช้โดยอนุโลมและการใดที่ระเบียบดังกล่าวกำหนดให้เป็นหน้าที่ของหัวหน้ากองคลังพึงปฏิบัติก็ให้เป็นหน้าที่ของผู้อำนวยการสำนักงานบริหารแรงงานไทยไปต่างประเทศปฏิบัติเฉพาะในส่วนที่เกี่ยวกับเงินกองทุนเพื่อช่วยเหลือคนหางานไปทำในต่างประเทศเช่นเดียวกันข้อ ๕ ให้อธิบดีกรมแรงงานรักษาการตามระเบียบนี้หมวด ๑ที่มาของรายได้ การรับ จ่ายเงิน กองทุนข้อ ๖ รายได้ของกองทุนให้รับได้จากแหล่งต่างๆดังนี้(๑) เงินอุดหนุนจากรัฐบาล(๒) เงินที่ผู้รับอนุญาตจัดหางานเพื่อไปทำงานในต่างประเทศต้องส่งเข้ากองทุนตามพระราชบัญญัติจัดหางานและคุ้มครองคนหางานพ.ศ.๒๕๒๘ และตามกฎกระทรวง ซึ่งออกตามความในมาตรา ๓๗ แห่งพระราชบัญญัติดังกล่าว(๓) ดอกผลของกองทุน(๔) เงินหรือทรัพย์สินอื่นที่มีผู้อุทิศให้(๕) หลักประกันที่ตกเป็นกองทุนตามมาตรา ๓๔ แห่งพระราชบัญญัติจัดหางานและคุ้มครองคนหางานพ.ศ.๒๕๒๘ทั้งนี้เงินและทรัพย์สินข้างต้นให้ส่งเข้าเป็นรายได้ของกองทุนโดยไม่ต้องนำส่งกระทรวงการคลังเป็นรายได้แผ่นดินข้อ ๗ การรับเงินตามข้อ ๕ (๒)ให้รับได้โดยวิธีการ ดังต่อไปนี้(๑) เงินสด(๒) เช็คที่ธนาคารในประเทศเซ็นสั่งจ่ายตั๋วแลกเงินของธนาคารในประเทศหรือธนาณัติที่สั่งจ่ายในนามของอธิบดีกรมแรงงาน(เพื่อกองทุนช่วยเหลือคนหางานไปทำงานในต่างประเทศ)ในกรณีเป็นเช็คให้รับเฉพาะขีดคร่อมและขีดฆ่าคำว่า ผู้ถือข้อ ๘ การรับเงินตามข้อ ๗ให้รับเงินก่อนคนหางานเดินทางออกนอกราชอาณาจักรหากผู้รับอนุญาตจัดหางานเพื่อไปทำงานในต่างประเทศผู้ใดไม่ส่งเงินเข้ากองทุนตามที่กำหนดต้องมีโทษตามมาตรา๘๔แห่งพระราชบัญญัติจัดหางานและคุ้มครองคนหางาน พ.ศ.๒๕๒๘ข้อ ๙ การรับชำระเงินให้กรมแรงงานออกใบเสร็จรับเงินให้แก่ผู้ชำระเงินทุกครั้ง ใบเสร็จรับเงินให้ใช้ตามแบบข้างท้ายระเบียบนี้และให้มีสำเนาเย็บติดไว้กับเล่มอย่างน้อย ๑ ฉบับข้อ ๑๐ การจ่ายเงินกองทุนให้จ่ายในกิจการต่าง ๆตามระเบียบกระทรวงมหาดไทยว่าด้วยกิจการที่จะใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ.๒๕๒๙ โดยจ่ายตามคำวินิจฉัยของอธิบดี หรือผู้ซึ่งอธิบดีมอบหมายในกรณีต่าง ๆตามอัตราค่าใช้จ่ายดังนี้(๑)จ่ายเป็นค่าจัดการให้คนหางานซึ่งถูกทอดทิ้งอยู่ในต่างประเทศได้เดินทางกลับประเทศไทยเฉพาะแก่คนหางานผู้ทีมีชื่ออยู่ในบัญชีรายชื่อคนหางานเพื่อไปทำงานในต่างประเทศที่จ่ายเงินเข้ากองทุนเพื่อเป็นค่าใช้จ่ายในเรื่องค่าพาหนะค่าที่พัก ค่าอาหาร ค่ารักษาพยาบาลและค่าใช้จ่ายอื่น ๆ ที่จำเป็นอาทิค่าธรรมเนียมการแลกเปลี่ยนเงินตรา และค่าธรรมเนียมอื่น ๆของประเทศที่คนหางานถูกทอดทิ้งอยู่เท่าที่จำเป็นแก่การให้คนหางานได้ออกจากประเทศนั้นทั้งนี้ ให้จ่ายตามที่จ่ายจริงในอัตราที่ประหยัดโดยจะใช้จ่ายได้ในวงเงินไม่เกินอัตราดังต่อไปนี้(ก) คนละแปดพันบาทสำหรับคนหางานที่จะต้องส่งกลับประเทศไทยจากประเทศมาเลเซียและสาธารณรัฐสิงคโปร์(ข) คนละหนึ่งหมื่นสองพันบาทสำหรับคนหางานที่จะต้องส่งกลับประเทศไทยจากประเทศเนการา บรูไน ดาลุซซาลามสาธารณรัฐฟิลิปปินส์ สาธารณรัฐอินโดนีเซีย ญี่ปุ่นสาธารณรัฐสังคมนิยมแห่งสหภาพพม่า สาธารณรัฐอินเดีย สาธารณรัฐอิสลามปากีสถานสาธารณรัฐสังคมนิยมประชาธิปไตยศรีลังกา และฮ่องกง(ค) คนละสามหมื่นบาทสำหรับคนหางานที่จะต้องส่งกลับประเทศไทยจากประเทศอื่นนอกเหนือจากประเทศตาม (ก) และ(ข)(๒)จ่ายเป็นค่าชดเชยแก่ผู้รับอนุญาตจัดหางานเพื่อไปทำงานในต่างประเทศจำนวนกึ่งหนึ่งของค่าใช้จ่ายสำหรับการจัดการให้คนหางานซึ่งถูกทอดทิ้งอยู่ในต่างประเทศได้เดินทางกลับประเทศไทยตาม(๑) ในกรณีที่ผู้รับอนุญาตจัดหางานเป็นผู้ออกเงินค่าใช้จ่ายต่าง ๆดังกล่าวแทนกองทุนไปก่อน หรือได้วางเงินในจำนวนที่กำหนด ณสำนักงานทะเบียนจัดหางานกลาง ตามวิธีการที่บัญญัติไว้ในมาตรา ๔๒ แห่งพระราชบัญญัติจัดหางานและคุ้มครองคนหางานพ.ศ.๒๕๒๘(๓)จ่ายเป็นค่าสงเคราะห์แก่คนหางานที่ไปทำงานในต่างประเทศเฉพาะคนหางานผู้ที่มีชื่ออยู่ในบัญชีรายชื่อคนหางานเพื่อไปทำงานในต่างประเทศที่จ่ายเงินเข้ากองทุนซึ่งเป็นผู้ที่ต้องให้การสงเคราะห์ในกรณีที่คนหางานในต่างประเทศมิได้มีนายจ้างรับผิดชอบหรืออยู่ในระหว่างรอการเข้าทำงานใหม่หรืออยู่ในระหว่างรอการส่งกลับประเทศไทยหรืออยู่ในระหว่างรอการดำเนินการตามกฎหมายเกี่ยวกับแรงงานของประเทศที่คนหางานทำงานอยู่เพื่อเป็นการสงเคราะห์เรื่องค่ายังชีพและค่ารักษาพยาบาล ในระหว่างที่รอนั้นหรือค่ายังชีพและค่ารักษาพยาบาลในกรณีที่ประสบอันตรายจนพิการหรือทุพพลภาพโดยไม่ได้รับเงินทดแทนหรือค่ายังชีพบางส่วนในระหว่างถูกดำเนินคดีในต่างประเทศซึ่งมิใช่ความผิดของคนหางานหรือทดรองเป็นค่าใช้จ่ายในการดำเนินคดีเกี่ยวกับนายจ้างผิดสัญญาจ้างค่าใช้จ่ายบางส่วนในการจัดการส่งศพกลับประเทศไทยในกรณีที่ไม่มีเงินใช้จ่ายจากทางอื่นทั้งนี้ ให้จ่ายตามที่จ่ายจริงในอัตราที่ประหยัดโดยจะใช้จ่ายสำหรับแต่ละคนทุกกรณีรวมกันไม่เกินคนละสามหมื่นบาทโดยให้รวมค่าใช้จ่ายในการแลกเปลี่ยนเงินตราและค่าธรรมเนียมการโอนเงินระหว่างประเทศค่าสื่อสารในการติดต่อเพื่อให้การสงเคราะห์ดังกล่าวด้วย(๔) ในกรณีที่ค่าใช้จ่ายเกินวงเงินที่กำหนดตาม (๑) และ (๓)ให้อธิบดีมีอำนาจสั่งจ่ายเงินเพิ่มเติมได้ตามความจำเป็นของแต่ละกรณี แต่ทั้งนี้ต้องไม่เกินร้อยละห้าสิบของวงเงินที่กำหนด(๕) จ่ายเป็นค่าดำเนินการเพื่อการคัดเลือกการทดสอบฝีมือและการฝึกอบรมคนหางานก่อนที่จะเดินทางไปทำงานในต่างประเทศแก่กรมแรงงานหรือสถาบันอื่นของทางราชการที่อธิบดีกำหนดในวงเงินที่ได้รับความเห็นชอบจากคณะกรรมการกองทุนแล้ว(๕) จ่ายเป็นค่าดำเนินการตาม (๑) (๓) (๔) และ (๕)แล้วแต่วัตถุประสงค์ของผู้บริจาคเงินเข้ากองทุนหรือตามวงเล็บหนึ่งวงเล็บใดแล้วแต่ผู้บริจาคเงินเข้ากองทุนได้แสดงวัตถุประสงค์ไว้โดยชัดแจ้งข้อ ๑๑ การจ่ายเงินกองทุนให้จ่ายบัญชีเงินกองทุนบัญชีที่๒ หรือบัญชีกองทุนในต่างประเทศที่มีสำนักงานแรงงานไทยสังกัดกรมแรงงานตั้งอยู่หรือเจ้าหน้าที่กรมแรงงานประจำอยู่ ณ ประเทศนั้น ตามข้อ ๑๗ ในกรณีที่มีคนหางานไทยที่มีชื่ออยู่ในบัญชีรายชื่อเป็นผู้จ่ายเงินเข้ากองทุนถูกทอดทิ้งหรือต้องการความช่วยเหลืออยู่ในประเทศที่ไม่มีสำนักงานแรงงานไทยสังกัดกรมแรงงานตั้งอยู่หรือไม่มีเจ้าหน้าที่กรมแรงงานประจำอยู่ ให้จ่ายเงินจากบัญชีเงินกองทุนบัญชีที่ ๒ผ่านไปให้ส่วนราชการตามระเบียบนี้เพื่อจ่ายเงินกองทุนตามกรณีต่าง ๆ ในข้อ ๑๐ข้อ ๑๒ การจ่ายเงินให้จ่ายได้โดยวิธีการอย่างใดอย่างหนึ่งดังต่อไปนี้(๑) เงินสด และหรือ เช็ค(๒) โอนเงินผ่านทางธนาคารการโอนเงินผ่านทางธนาคารให้ใช้เอกสารการรับเงินของธนาคารเป็นใบสำคัญคู่จ่ายชั่วคราวได้ข้อ ๑๓ การเขียนเช็คสั่งจ่ายเงินให้เขียนเช็คสั่งจ่ายในนามเจ้าหนี้ หรือผู้รับเงินและขีดฆ่าคำว่าผู้ถือ ออกข้อ ๑๔ เมื่อจ่ายเงินกองทุนไปแล้วให้หัวหน้าส่วนราชการและเจ้าหน้าที่กรมแรงงานซึ่งประจำประเทศนั้นรีบจัดทำบัญชีรายชื่อและที่อยู่ในประเทศของคนหางานซึ่งเป็นสมาชิกของกองทุนที่ได้รับความช่วยเหลือส่งกลับประเทศไทยหรือได้รับการสงเคราะห์พร้อมทั้งรายละเอียดค่าใช้จ่ายทั้งสิ้นและรวบรวมใบสำคัญคู่จ่ายให้กรมแรงงาน โดยส่งออกภายในวันที่ ๑๕ของเดือนถัดไปให้ส่วนราชการหรือหน่วยงานที่เจ้าหน้าที่กรมแรงงานประจำอยู่ประเทศนั้นเก็บสำเนาบัญชีรายชื่อและรายละเอียดค่าใช้จ่ายไว้หนึ่งชุดหมวด ๒การเก็บรักษาเงิน ข้อ ๑๕ ให้กรมแรงงานเปิดบัญชีเงินฝากไว้กับธนาคารที่เป็นรัฐวิสาหกิจสองบัญชีคือบัญชีเงินกองทุนบัญชีที่ ๑ เป็นบัญชีเงินฝากประเภทประจำและบัญชีเงินกองทุนบัญชีที่ ๒ เป็นบัญชีเงินฝากประเภทกระแสรายวันนอกจากนี้ให้มีบัญชีเงินฝากไว้กับธนาคารในนามของกองทุนไว้ในต่างประเทศที่มีสำนักงานแรงงานไทยสังกัดกรมแรงงานตั้งอยู่หรือที่มีเจ้าหน้าที่กรมแรงงานประจำอยู่ทุกประเทศแห่งละหนึ่งบัญชีข้อ ๑๕ บรรดาเงินรายรับทั้งปวงของกองทุนให้นำส่งเข้าบัญชีเงินกองทุนบัญชีที่๑ ทั้งสิ้น จะหักไว้เพื่อการใด ๆ ไม่ได้ข้อ ๑๗ บัญชีเงินกองทุนบัญชีที่๒ และบัญชีเงินกองทุนในต่างประเทศที่มีสำนักงานแรงงานไทยสังกัดกรมแรงงานตั้งอยู่หรือที่มีเจ้าหน้าที่กรมแรงงานประจำอยู่ ให้มีวงเงินตามที่อธิบดีกำหนดข้อ ๑๘ ให้กรมแรงงานจัดให้มีตู้นิรภัยสำหรับเก็บรักษาเงินของกองทุนให้ตั้งไว้ในที่ปลอดภัยในสำนักงานบริหารแรงงานไทยไปต่างประเทศตู้นิรภัยให้มีลูกกุญแจอย่างน้อย ๒ ดอกแต่ละดอกมีลักษณะแตกต่างกันโดยให้กรรมการเก็บรักษาเงินถือลูกกุญแจคนละดอกลูกกุญแจตู้นิรภัยให้มี ๓ ชุด ให้กรรมการเก็บรักษาเงินหนึ่งชุด ให้ผู้อำนวยการกองสำนักงานบริหารแรงงานไทยไปต่างประเทศหนึ่งชุดส่วนที่เหลือให้นำฝากเก็บรักษาในลักษณะหีบห่อกับกองคลัง กรมแรงงานข้อ ๑๙ ให้กองทุนจัดทำรายงานการรับเงินประจำวันและรายงานเงินคงเหลือประจำวัน ตามแบบท้ายระเบียบนี้เป็นประจำทุกวันหากวันใดไม่มีการรับจ่ายเงินจะไม่ทำรายงานเงินคงเหลือประจำวันสำหรับวันนั้นก็ได้แต่ให้หมายเหตุในรายงานเงินคงเหลือประจำวันที่มีการรับจ่ายเงินถัดไปให้ทราบด้วยหมวด ๓การสั่งจ่ายเงินข้อ ๒๐ การจ่ายเงินจากบัญชีเงินกองทุนบัญชีที่๑ จะทำได้ก็แต่เฉพาะเพื่อนำไปเข้าบัญชีเงินกองทุนบัญชีที่ ๒และบัญชีเงินกองทุนในต่างประเทศที่มีสำนักงานแรงงานไทยสังกัดกรมแรงงานตั้งอยู่หรือที่มีเจ้าหน้าที่กรมแรงงานประจำอยู่ข้อ ๒๑ การสั่งจ่ายเงินจากบัญชีเงินกองทุนบัญชีที่๑ และเงินกองทุนบัญชีที่ ๒ ให้มีผู้ลงลายมือชื่อสั่งจ่ายรวมกันสองฝ่ายฝ่ายละหนึ่งคน คืออธิบดี หรือรองอธิบดี ฝ่ายหนึ่งกับผู้อำนวยการสำนักงานบริหารแรงงานไทยไปต่างประเทศ หรือผู้ที่อธิบดีมอบหมายอีกฝ่ายหนึ่งข้อ ๒๒ การสั่งจ่ายเงินจากบัญชีเงินกองทุนที่อยู่ในต่างประเทศให้อธิบดีกำหนดให้มีผู้ลงลายมือชื่อสั่งจ่ายร่วมกันอย่างน้อยสองคนซึ่งต้องเป็นข้าราชการดำรงตำแหน่งไม่ต่ำกว่าระดับ ๕ คนหนึ่งร่วมกับหัวหน้าสำนักงานแรงงานไทยในประเทศนั้นหรือเลขานุการประจำสถานเอกอัครราชทูตหรือสถานกงสุลที่เป็นอัตราสังกัดกรมแรงงานประจำประเทศนั้นหมวด ๔การบัญชีข้อ ๒๓ ให้กรมแรงงานจัดทำบัญชีเพื่อบันทึกรายการทางการเงินแสดงถึงผลการดำเนินงานและฐานะการเงินของกองทุนโดยถูกต้องตามความเป็นจริงข้อ ๒๔ ระบบบัญชีของกองทุนให้ปฏิบัติตามระบบบัญชีคู่ตามที่ได้รับความเห็นชอบจากกระทรวงการคลังข้อ ๒๕ ให้กรมแรงงานจัดทำรายงานการรับจ่าย เงินกองทุนประจำเดือนเสนออธิบดีกรมแรงงานเพื่อทราบพร้อมทั้งสำเนาแจ้งกรมบัญชีกลางทราบให้กรมแรงงานปิดบัญชีกองทุน ตามปีงบประมาณและให้จัดทำงบแสดงผลการดำเนินงานในงวดการบัญชีและงบแสดงฐานะการเงินในงวดการบัญชีนั้นส่งให้สำนักงานตรวจเงินแผ่นดินตรวจสอบภายในสามสิบวัน นับแต่วันสิ้นงวดบัญชีข้อ ๒๖ งบแสดงผลการดำเนินงานและงบแสดงฐานะการเงินตามข้อ๒๔ เมื่อสำนักงานตรวจเงินแผ่นดินตรวจสอบรับรองแล้วให้กรมแรงงานเสนอคณะกรรมการกองทุนทราบโดยเร็วข้อ ๒๗ ลูกหนี้รายใดที่ค้างชำระเกินกว่าสองปีขึ้นไปนับแต่วันที่ถึงกำหนดชำระให้กองทุนตั้งสำรองหนี้สูญเท่ากับจำนวนหนี้สินนั้นข้อ ๒๘ ลูกหนี้รายใดไม่อยู่ในฐานะที่ชำระหนี้ได้ เช่นล้มละลาย หรือเป็นหนี้ที่ค้างชำระเกินสิบปีขึ้นไปและไม่สามารถเรียกร้องให้ชำระหนี้ได้ ให้จำหน่ายออกจากบัญชีเป็นหนี้สูญโดยขอทำความตกลงกับกระทรวงการคลังเป็นกรณี ๆ ไปหมวด ๕การลงทุนข้อ ๒๙ ให้กรมแรงงานนำเงินกองทุนไปลงทุนโดยการอนุมัติของรัฐมนตรีว่าการกระทรวงมหาดไทยได้โดยวิธีดังต่อไปนี้(๑) ฝากไว้กับธนาคารที่เป็นรัฐวิสาหกิจ(๒) ซื้อพันธบัตรรัฐบาล หรือตั๋วเงินคลัง(๓) หลักทรัพย์อื่น ๆตามที่ได้รับความเห็นชอบจากกระทรวงการคลังประกาศ ณ วันที่ ๒ มีนาคม พ.ศ.๒๕๓๐พลเอก ประจวบ สุนทรางกูรรัฐมนตรีว่าการกระทรวงมหาดไทยวิภา/ผู้จัดทำ๙ มีนาคม ๒๕๕๕[๑] ราชกิจจานุเบกษาเล่ม ๑๐๔/ตอนที่ ๕๖/หน้า ๙๔/๒๖ มีนาคม ๒๕๓๐